Hyvä Lappeenrannan senioreiden uusi jäsen!

Olet sydämellisesti tervetullut mukaan yhdistyksemme toimintaan. Tarkoituksena on edistää senioreiden sosiaalista turvallisuutta ja hyvinvointia, toimia eläkeläisten etujen ja oikeuksien valvojana, ylläpitää ikääntyvien omatoimisuutta ja luoda mahdollisuuksia yhdessäoloon ja harrastamiseen.

Yhdistyksessämme Sinulla on mahdollisuus osallistua monipuoliseen harrastus- ja kerhotoimintaan, retkille ja matkoille, kulttuuririentoihin, jäsentilaisuuksiin ja koulutuksiin sekä paikalliseen edunvalvontatyöhön.

Jäsenmaksumme on 25 euroa vuodessa ja siihen sisältyy Kansallisen senioriliiton julkaisema, kuusi kertaa vuodessa ilmestyvä Patina-lehti, joka kertoo liiton, piirien ja yhdistysten toiminnasta sekä välittää tietoa ajankohtaisista, jäseniämme koskevista asioista.

Tämän kirjeen mukana saat esitteen yhdistyksemme vuoden 2021 ohjelmasta. Koronatilanne saattaa vaikuttaa sen toteutumiseen, joten ajankohtaista tietoa löytyy nettisivuiltamme: [www.lappeenranta.senioriyhdistys.fi](http://www.lappeenranta.senioriyhdistys.fi/)

Tapahtumistamme ilmoitamme Etelä-Saimaan keskiviikkoliitteessä.

Otamme mielellämme vastaan toimintaamme kehittäviä ehdotuksia.

Ystävällisin terveisin

Birgitta Stjernvall-Järvi

Puheenjohtaja